ai4bharat/Pralekha huggingface dataset:
பாதுகாப்பு அமைச்சகம்
விமானப்படைத் தலைமை தளபதி ரஷ்யா பயணம்
இந்திய விமானப்படையின் தலைமை தளபதியும், முப்படை தளபதிகள் குழுவின் தலைவருமான திரு.பீரேந்திர சிங் தனோவா, 2019 ஜூலை 9-ஆம் தேதி முதல் 12-ம் தேதி வரை, இருதரப்பு நல்லெண்ணப் பயணமாக ரஷ்யா செல்கிறார்.
அங்கு அவர், ரஷ்ய விமானப்படையின் பல்வேறு படைப்பிரிவுகள் மற்றும் பயிற்சிப் பிரிவுகளுக்குச் சென்று பார்வையிடுவதுடன், ரஷ்யாவின் பயிற்சி விமானமான ஒய்.ஏ.கே. – 130 விமானத்தையும் இயக்கிப் பார்க்க உள்ளார். ரஷ்ய ராணுவத்தின் பல்வேறு பிரிவுகளைச் சேர்ந்த மூத்த அதிகாரிகளையும் அவர் சந்தித்துப் பேச உள்ளார்.
பி எஸ் தனோவாவின் இந்தப் பயணம், இருநாடுகளிடையேயான ராணுவ ஒத்துழைப்பை மேலும் முன்னெடுத்துச் செல்லவும், இருநாட்டு விமானப்படைகளிடையே, பயனுள்ள பணி மாற்றங்களை மேற்கொள்ளவும் வழி வகை செய்யும்.
-----
(Visitor Counter : 85
சிறப்பு சேவைகள் மற்றும் கட்டுரைகள்
கொழும்பு பாதுகாப்பு அமைப்பின் ஆதரவுடன் கடலோர பாதுகாப்பு மாநாடு தொடங்கியது
கொழும்பு பாதுகாப்பு அமைப்பின் ஆதரவுடன் கடலோர பாதுகாப்பு மாநாடு சென்னையில் இன்று  தொடங்கியது. இந்தியா, மாலத்தீவுகள், இலங்கை, மொரீஷியஸ் ஆகிய நான்கு உறுப்பு நாடுகளைச் சேர்ந்த கடலோர காவல் படையினர் இந்த இரண்டு நாள் மாநாட்டில் பங்கேற்கின்றனர். கொழும்பு பாதுகாப்பு அமைப்பின் பார்வையாளரான பங்களாதேஷும் இந்த மாநாட்டில் பங்கேற்கிறது.
இந்திய அரசின் பாதுகாப்புத் துறை செயலாளர் திரு கிரிதர் அரமானே, முதலாவது கடலோர பாதுகாப்பு மாநாடு 2022-ஐ தொடங்கிவைத்தார். அங்கு கூடியிருந்தோரிடையே உரையாற்றிய பாதுகாப்பு செயலாளர், கடல்சார் பாதுகாப்பு பிரச்சனையை எதிர்கொள்ளும்போது கடைப்பிடிக்க மாண்புமிகு இந்தியப் பிரதமர் திரு நரேந்திர மோடி வழங்கி உள்ள ஐந்து அடிப்படைக் கோட்பாடுகளை அவர் மேற்கோள் காட்டினார்.
சட்டப்படியான கடல் வழி வர்த்தகம், கடல் சார்ந்த பிரச்சனைகளுக்கு அமைதியான முறையில் தீர்வு காண்பது, இயற்கைச் சீற்றங்கள் மற்றும் கடல் சார் அச்சுறுத்தல்களைக் குறைப்பது, கடல் சார்ந்த சுற்றுச்சூழலைப் பாதுகாப்பது, கடல் சார் வணிகத்தை அதிகரிப்பதற்காக நீடிக்க வல்ல அடிப்படை கட்டமைப்பை உருவாக்குவதன் மூலம் பொறுப்பான கடல் வழி போக்குவரத்தை ஊக்கப்படுத்துவது, கடல் சார் பாதுகாப்பு மற்றும் பந்தோபஸ்தை அதிகரிப்பது, திட்டமிட்ட குற்ற செயல் மற்றும் பயங்கரவாதத்தை முறியடிப்பது, சைபர் பாதுகாப்பை வலுப்படுத்துவது, முக்கியமான கடலோர அடிப்படைக் கட்டமைப்பை பாதுகாப்பது, பேரிடர் காலத்தில் நிவாரணம் அளிப்பது ஆகியவற்றின் தேவையைப் பாதுகாப்பு துறை செயலாளர் எடுத்துரைத்தார்.
கடலோர காவல் படையினருக்கும் கடல் சார்ந்த சட்ட அமலாக்க முகமைகளுக்கும் இடையே ஒத்துழைப்பை, பங்கேற்கும் நாடுகள் விரிவுபடுத்த வேண்டும் என்றும் அவர் அழைப்பு விடுத்தார்.
தொடங்கப்பட்ட 40 ஆண்டுகளுக்குள் இந்திய கடலோர காவல் படை தன்னை வலுவான தொழில்முறை சார்ந்த சக்தியாக வளர்த்துக் கொண்டிருப்பதற்கு பாதுகாப்பு துறை செயலாளர் பாராட்டு தெரிவித்தார். மேலும் தூய்மையான கடல்கள், பாதுகாப்பு ஆகியவற்றை உறுதி செய்யும் பங்குதாரர் முகமைகளுடன் ஒத்துழைப்பை ஏற்படுத்தியிருப்பதற்கும் அவர் பாராட்டினார்.
தேசிய பாதுகாப்பு துணை ஆலோசகர் திரு விக்ரம் மிஸ்ரி உரையாற்றுகையில் கடலோர காவல் படையினரின் முக்கியத்துவத்தை எடுத்துரைத்தார்.
இந்த மாநாட்டில் பேசிய இந்திய கடலோர காவல் படையின் தலைமை இயக்குனர் வி. எஸ். பத்தானியா, கடல் சார்ந்த பாதுகாப்பு மற்றும் பந்தோபஸ்தை உறுதி செய்வதற்கும் கூட்டான பொதுக்கருத்தை எட்டுவதற்கும் இத்தகைய அமைப்புகளின் முக்கியத்துவத்தை எடுத்துரைத்தார். கடலோரப் பாதுகாப்பு மாநாடு 2022-ன் மையப்பொருள், கடலோரப் பாதுகாப்பிற்கான கூட்டு முயற்சிகள் என்பதாகும். ஒவ்வொரு மாநிலம் மற்றும் யூனியன் பிரதேசத்தின் கடல் சார்ந்த காவல்துறை தலைவர்களும் தேசிய மற்றும் மாநில அளவிலான சம்பந்தப்பட்ட அமைச்சகங்களின் பிரதிநிதிகளும் இதில் பங்கேற்றுள்ளனர். கடலோரப் பாதுகாப்பு அச்சுறுத்தல் மற்றும் கூட்டான எதிர் நடவடிக்கை, சர்வதேச கடல் சார்ந்த சட்டம் மற்றும் அதிகாரம் அளிக்கப்பட்ட முகமைகளின் பங்கு, கடலோர பாதுகாப்புக்கான தொழில்நுட்ப தீர்வுகள், நீல கடலோரப் பாதுகாப்பின் மூலம் நீலப் பொருளாதரத்தை நனவாக்குதல், பிராந்திய கடலோர பாதுகாப்பு பிரச்சனைகளுக்கு தீர்வு காண ஒத்துழைப்புக்கான பகுதிகளை கண்டறிதல், சமகால பிரச்சனைகள் போன்றவை இந்த மாநாட்டில் விவாதிக்கப்பட உள்ளன.
குடியரசுத் தலைவர் செயலகம்
குடியரசுத் தலைவர் மே 4, 5 தேதிகளில் தமிழ்நாட்டில் பயணம்
குடியரசுத் தலைவர் திரு.ராம் நாத் கோவிந்த் தமிழ்நாட்டில் மே 4, 5 ஆகிய தேதிகளில் பயணம் மேற்கொள்கிறார்.
மே 4 ஆம் தேதி வேலூரில் கிறிஸ்தவ மருத்துவக் கல்லூரியில் நூற்றாண்டு விழா கொண்டாட்டத்தைத் தொடங்கி வைக்கிறார். அதே நாளில் வேலூர் ஸ்ரீ நாராயணி மருத்துவமனை மற்றும் ஆராய்ச்சி மையத்தில் சிறுநீரக மாற்று அறுவைச் சிகிச்சை பிரிவு மற்றும் இதய நோய் பிரிவு ஆகியவற்றை அவர் தொடங்கி வைக்கிறார்.
மே 5 ஆம் தேதி, முன்னாள் குடியரசுத் தலைவர் கியானி ஜெயில் சிங்கின் பிறந்தநாளையொட்டி அவருக்கு குடியரசுத் தலைவர் மரியாதை செலுத்துகிறார். பின்னர் சென்னை பல்கலைக்கழகத்தின் 160-வது பட்டமளிப்பு விழாவில் குடியரசுத் தலைவர் கலந்து கொள்கிறார். இதனையடுத்து சென்னை, வேளச்சேரி, குருநானக் கல்லூரியின் 42-வது பட்டமளிப்பு விழாவில் பங்கேற்று அவர் பெருமைப்படுத்துகிறார். அங்கு குரு அமர்தாஸ் கட்டிடம், ஷாகித் பாவா தீப்சிங் அரங்கு ஆகியவற்றைத் திறந்து வைத்த பின்னர் திரு. ராம் நாத் கோவிந்த் புதுதில்லி திரும்புகிறார்.
(Visitor Counter : 86
நுகர்வோர் நலன், உணவு மற்றும் பொது விநியோகம் அமைச்சகம்
உணவு மற்றும் பொது விநியோகத்துறையின் கீழ் இயங்கும் டபிள்யூடிஆர்ஏ ஏற்பாடு செய்த வெபினாரில் 120-க்கும் மேற்பட்டவர்கள் பங்கேற்பு
மத்திய உணவு மற்றும் பொது விநியோகத்துறை, இந்திய சுதந்திரத்தின் 75-வது ஆண்டைக் குறிக்கும் வகையில் விடுதலையின் அமிர்தப் பெருவிழாவின் அடையாள வாரத்தைக் கொண்டாடி வருகிறது. இந்தக் கொண்டாட்டத்தின் ஒரு பகுதியாக, சேமிப்புக்கிடங்கு மேம்பாடு மற்றும் ஒழுங்குமுறை ஆணையம் இன்று வெபினார் ஒன்றுக்கு ஏற்பாடு செய்திருந்தது. இதில் பல்வேறு மாநிலங்களைச் சேர்ந்த விவசாய உற்பத்தியாளர்கள் அமைப்புகள், தொடக்க வேளாண் கூட்டுறவு சங்கங்கள், நபார்டு மற்றும் எஸ்எப்ஏசி ஆகியவற்றின் 120-க்கும் மேற்பட்ட பிரதிநிதிகள் கலந்து கொண்டனர்.
ஆணையத்தின் தலைவர் திரு ஹர்பிரீத் சிங், வெபினாரைத் தொடங்கி வைத்து உரையாற்றினார். சேமிப்பு கிடங்கு வசதிகளை மேம்படுத்த தொடக்க வேளாண் கூட்டுறவு சங்கங்களும், விவசாய உற்பத்தியாளர் அமைப்புகளும் முக்கிய பங்காற்றுவதாகக் குறிப்பிட்டார். இந்த அமைப்புகள் கூட்டு வர்த்தக மாதிரியைப் பின்பற்றி பயனடைய வேண்டும் என்று அவர் யோசனை தெரிவித்தார். சொந்த சேமிப்பு கிடங்குகள் இல்லாத இந்த அமைப்புகள், பயன்படுத்தப்படாமல் இருக்கும் அரசின் சேமிப்பு கிடங்குகளை வாடகைக்கு எடுத்து, பயன்படுத்தி பலனடையலாம் என அவர் ஆலோசனை வழங்கினார்.
டபிள்யூடிஆர்ஏ-வில் பதிவு செய்து மின்னணு என்டபிள்யூஆர் பெற்று பயனடைவது பற்றிய விளக்கப்படம் வெபினாரில் காட்டப்பட்டது. வேளாண் கூட்டுறவு சங்கங்கள் மற்றும் விவசாய உற்பத்தி அமைப்புகளுக்கு பதிவுக் கட்டணம், ரூ.5000 முதல் ரூ.30,000 வரையிலான மற்றவர்களிடம் வசூலிக்கப்படும் கட்டணத்துடன் ஒப்பிடுகையில் ரூ.500 அளவுக்கு குறைக்கப்பட்டுள்ளதாக இதில் தெரிவிக்கப்பட்டுள்ளது.
மேலும் கூடுதல் விவரங்களுக்கு ஆங்கில செய்திக்குறிப்பை பார்க்கவும். https://pib.gov.in/PressReleasePage.aspx?PRID=1773737
----
(Visitor Counter : 119
ரெயில்வே அமைச்சகம்
ஐஆர்சிடிசி இணையதளம்/செயலி மூலம் பயணச்சீட்டு முன்பதிவு செய்வதற்கான வரம்பை அதிகரித்து இந்திய ரயில்வே அறிவிப்பு
ஐஆர்சிடிசி இணையதளம் மற்றும் செயலி வாயிலாக, ஆதார் எண்ணை இணைக்காமல், பயனர் அடையாளத்தை பயன்படுத்தி, ஒருமாதத்தில் அதிகபட்சமாக 12 பயணச்சீட்டுகளையும், ஆதார் எண்ணுடன் பயனர் அடையாளத்தை பயன்படுத்தி, ஒருமாதத்தில் அதிகபட்சமாக 24 பயணச்சீட்டுகளையும் முன்பதிவு செய்யலாம் என இந்தியன் ரயில்வே அறிவித்துள்ளது.
தற்போது ஐஆர்சிடிசி இணையதளம்/செயலி மூலம், ஒரு மாதத்துக்கு ஆதார் எண் இல்லாமல் பயனர் அடையாளத்தை பயன்படுத்தி 6 பயணச்சீட்டுகளையும், ஆதார் எண்ணுடன் பயனர் அடையாளத்தை பயன்படுத்தி 12 பயணச்சீட்டுகளையும் முன்பதிவு செய்ய முடியும். பயணிகளின் நலனுக்காக இதனை இந்தியன் ரயில்வே தற்போது அதிகரித்துள்ளது.
எரிசக்தி அமைச்சகம்
ஜி20 இந்திய தலைமைத்துவத்தின் கீழ் பெங்களூரில் நடைபெற்ற "சுத்தமான ஆற்றல் மாற்றத்தை" அடைவதற்கான கார்பன் பிடிப்பு பயன்பாடு மற்றும் சேகரிக்கும் தொழில்நுட்பத்தின் முக்கியத்துவம் பற்றிய சர்வதேச கருத்தரங்கு
“கார்பன் பிடிப்பு, பயன்பாடு மற்றும் சேமிப்பு'  என்ற தலைப்பில் நடைபெற்ற சர்வதேச கருத்தரங்கில் மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தி துறை அமைச்சர் திரு ஆர்.கே.சிங் உரையாற்றினார். ஜி 20 தலைமைத்துவத்தின் கீழ் பெங்களுருவில் நடைபெற்ற கருத்தரங்கிற்கு தேசிய அனல்மின் கழகம்  ஏற்பாடு செய்திருந்தது.
மத்தியப் பிரதேசத்தில் அமைந்துள்ள என்டிபிசி விந்தியாச்சலில் அமைக்கப்பட்டுள்ள மெத்தனால் ஆலையில் 10 TPD CO2 தொழில்நுட்பத்தின் முப்பரிமாணம் மாதிரி குறித்து மத்திய அமைச்சரிடம் என்டிபிசி தலைமை மேலாண் இயக்குனர் திரு குர்தீப் சிங் விளக்கினார்.
மத்திய அமைச்சர் ஆர்.கே. சிங், நிதி ஆயோக் உறுப்பினர் டாக்டர் வி.கே. சரஸ்வத் உடன் இணைந்து கரியமில வாயு முதல் தலைமுறை -4 எத்தனால், யூரியா & கார்பனேற்ற மதிப்பீடு போன்ற என்டிபிசியின் பல்வேறு முன்முயற்சிகளை காண ஆர்வம் காட்டினார்.
"சுத்தமான ஆற்றல் மாற்றத்தை" அடைவது மற்றும் கார்பன் வெளியேற்றத்தை பூஜ்ஜியமாக மாற்றுவதை நோக்கி நகருதல் ஆகியவற்றில் கார்பன் பிடிப்பு பயன்பாடு மற்றும் சேமிப்பு' ஆகியவை குறித்து இந்த கருத்தரங்கில் பல்வேறு நாடுகளின் தொழில்துறையினர், கொள்கை வகுப்பாளர்கள், விஞ்ஞானிகள் மற்றும் கல்வியாளர்கள் கலந்து கொண்டு விவாதிக்கப்பட்டது.
திரு உஜ்வல் காந்தி பட்டாச்சார்யா, இயக்குனர் , திரு ஷஷாந்த், தலைமை பொது மேலாளர் , திரு ஹர்ஜித் சிங், தலைமை பொது மேலாளர்  மற்றும் பிற மூத்த அதிகாரிகளும்
------
PKV/VJ/KPG
(Visitor Counter : 144
சட்டம் மற்றும் நீதித்துறை அமைச்சகம்
இமாச்சலப் பிரதேச உயர் நீதிமன்றத்தின் தலைமை நீதிபதியாக நீதிபதி ரவி விஜயகுமார் மலிமத் நியமனம்
இமாச்சலப் பிரதேச உயர் நீதிமன்றத்தின் மிக மூத்த நீதிபதியான திரு ரவி விஜயகுமார் மலிமத், 2021 ஜூலை 1 முதல் அந்த நீதிமன்றத்தின் தலைமை நீதிபதியாக பணியாற்ற நியமித்து இந்திய குடியரசுத் தலைவர் உத்தரவிட்டுள்ளார்.
இமாச்சலப் பிரதேச தலைமை நீதிபதி திரு லிங்கப்பா நாராயண சுவாமி ஓய்வு பெற்றதை அடுத்து, இந்த உத்தரவு பிறப்பிக்கப்பட்டுள்ளது. இது சம்பந்தமான அறிவிப்பை மத்திய சட்டம் மற்றும் நீதி அமைச்சகத்தின் நீதித்துறை இன்று வெளியிட்டுள்ளது.
கடந்த 1987-ஆம் ஆண்டு வழக்கறிஞராக பதிவு செய்துகொண்ட நீதிபதி ரவி விஜயகுமார் மலிமத், பி.காம்., எல்எல்.பி., கர்நாடகா, சென்னை உயர் நீதிமன்றங்கள், உச்ச நீதிமன்றத்தின் சிவில், குற்றம், அரசியலமைப்பு, தொழிலாளர், நிறுவனங்கள் சேவை வழக்குகளில் சுமார் 20 ஆண்டுகள் பணியாற்றினார். பெங்களூருவில் உள்ள பெங்களூரு பல்கலைக்கழகம் மற்றும் ஷிமோகாவின் குவெம்பு பல்கலைக்கழகத்திலும் அவர் பணியாற்றியுள்ளார். கடந்த 2008-ஆம் ஆண்டு கர்நாடக உயர் நீதிமன்றத்தின் கூடுதல் நீதிபதியாகவும், 2010-ஆம் ஆண்டு நிரந்தர நீதிபதியாகவும் அவர் நியமிக்கப்பட்டார். கடந்த 2019-ஆம் ஆண்டு இமாச்சலப் பிரதேச உயர் நீதிமன்றத்திற்கு அவர் மாற்றம் செய்யப்பட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730812
சுகாதாரம் மற்றும் குடும்ப நலத்துறை அமைச்சகம்
கொவிட்-19: கட்டுக்கதைகளும் உண்மையும்
தேர்தல் ஆணையத்தால் 6 ஜனவரி 2022 அன்று நடத்தப்பட்ட கூட்டத்தில் சுகாதார அமைச்சகம் தெரிவித்ததாக ஊடகங்களில் வெளியாகும் செய்திகள், தவறானவை, அடிப்படையற்றவை & தவறாக வழிநடத்தக்கூடியவை
தேர்தல் நடைபெறவுள்ள 5 மாநிலங்களில் கொவிட் பரவல் & தடுப்பூசி செலுத்துவது குறித்த நிலவரத்தைத்தான் மத்திய சுகாதார அமைச்சகம், தேர்தல் ஆணையத்திடம் விளக்கியுள்ளது
இந்தியத் தேர்தல் ஆணையம் நேற்று நடத்திய கூட்டத்தின்போது, “நாட்டின் கொவிட் நிலவரம் கவலைப்படும்படியாக ஏதுமில்லை” மற்றும் “தேர்தல் நடைபெற உள்ள மாநிலங்களில், மிகச் சிலருக்கு மட்டுமே ஓமிக்ரான் பாதிப்பு ஏற்பட்டிருப்பதால், அச்சமடையக்கூடிய வகையிலோ, கவலைப்படத்தக்க நிலைமையோ இல்லை” என்று மத்திய சுகாதாரம் & குடும்பநலத்துறை தெரிவித்ததாக சில ஊடகங்களில் செய்தி வெளியாகியுள்ளது. இதுபோன்ற தகவல்கள் முற்றிலும் தவறானவை, தவறாக வழிநடத்தக்வடியவை மற்றும் உண்மைக்குப் புறம்பானவை . பெருந்தொற்று பாதிப்புக்கு இடையே, தவறான பிரச்சாரத்தை மேற்கொள்ளும் வகையில், இதுபோன்ற செய்திகள் வெளியிடப்பட்டுள்ளன.
தேர்தல் ஆணையத்தால் நடத்தப்பட்ட கூட்டத்தில், நாட்டில் கொவிட் பரவல் மற்றும் ஓமிக்ரன் குறித்த ஒட்டுமொத்த உலகளாவிய மற்றும் உள்நாட்டு நிலவரத்தைத் தான் மத்திய சுகாதாரத்துறை தேர்தல் ஆணையக் கூட்டத்தில் தெரிவித்தது. கோவிட் பாதிப்பு அதிகரித்து வருவதைக் கட்டுப்படுத்தவும், நிலைமையை சமாளிக்கவும், அரசு மருத்துவமனைகளில் மேற்கொள்ளப்பட்டுள்ள ஆயத்ததநிலை குறித்த நிலவரம் தான் தெரிவிக்கப்பட்டது. தேர்தல் நடைபெறும் 5 மாநிலங்கள் மற்றும் அவற்றை ஒட்டிய மாநிலங்களின் நிலவரம் குறித்துத் தான் தெரிவிக்கப்பட்டது.
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 138.35 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 79,097; இது கடந்த 574 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.23 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.40 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 8,043 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,41,95,060 என அதிகரித்துள்ளது. கடந்த 24 மணி நேரத்தில் 5,326 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.53, இது கடந்த 78 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.59 ஆகும். இது கடந்த 37 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 66.61 கோடி கொவிட் பரிசோதனைகள் செய்யப்பட்டுள்ளன.
மஹாராஷ்ட்ரா, தில்லி, தெலங்கானா, கர்நாடகா, ஆந்திரப் பிரதேசம் உள்ளிட்ட 12 மாநிலங்களில் கொவிட்-19- ன் உருமாறிய ஒமிக்ரான் தொற்று 200 பேரிடம் கண்டறியப்பட்டது. இவர்களில் 77 பேர் வீடு திரும்பியுள்ளனர்/ குணமடைந்துள்ளனர். தமிழ்நாட்டில் ஒருவருக்கு ஒமிக்ரான் தொற்று கண்டறியப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783717
பிரதமர் அலுவலகம்
சதீஷ் குஜ்ரால் மறைவுக்கு பிரதமர் இரங்கல்
சதீஷ் குஜ்ரால் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
(”சதீஷ் குஜ்ரால் பல்துறை வல்லுனர். பன்முகத்தன்மை கொண்டவர். அவரது படைப்புத்திறமைக்காகவும், துயர்களை மனஉறுதியுடன் கடந்த தன்மைக்காகவும் விரும்பப்பட்டவர். அவரது அறிவுத் தாகம் அவரை நெடுந்தூரம் இட்டுச் சென்றாலும், தனது வேர்களுடன் பிணைந்திருந்தார். அவரது மறைவுக்கு வருந்துகிறேன். ஓம் சாந்தி”, இவ்வாறு பிரதமர் கூறியுள்ளார்.
சிறப்பு சேவைகள் மற்றும் கட்டுரைகள்
BIS COMMEMORATES 76TH FOUNDATION DAY  TODAY VARIOUS ACTIVITIES PLANNED BY BIS FOR CREATION OF AWARENESS TO COMMON CONSUMERS
Bureau of Indian Standards , the National Standards Body is a statutory body functioning under the Ministry of Consumer Affairs, Food and Public Distribution, Government of India. BIS operates various schemes like Product certification , Management Systems Certification, Hallmarking of Gold & Silver Jewellery & CRS  for the benefit of common consumers.
BIS has completed 75 glorious years in serving the Nation and has entered the 76th year Today, 06 January 2023. To Commemorate the BIS Foundation day, various programmes are being conducted by BIS Today, Tomorrow and Day after Tomorrow.
Door-To-Door “Quality Connect” Campaign by Students of 7 Colleges  to houses of common consumers for creation of awareness abouts the Standards & Quality is commencing Today. The Flagoff Ceremony was done by Shri USP Yadav, Deputy Director General, BIS , Southern Region at SRM Easwari Engineering College today morning and Students from SRM Easwari Engineering College, Aarupadi Veedu Institute of Technology, Shanmuga Industries Arts and Science College, Stella Maris College, DG Vaishnav College, SRM Institute of Science and Technology, Ramapuram & SRM Institute of Science and Technology, Potheri shall be undertaking the Quality Connect Campaign on behalf of BIS. These Manak Mitras will engage comprehensively with the household and share the information about BIS activities to Common Consumers.
BIS is also conducting Nukkad Nataks  for creating awareness on Standards and Quality. These Nukkad Nataks are conducted through eminent Koothup Pattarai during today, tomorrow and day after tomorrow at Prime Locations like Besant Nagar Beach, Marina Beach, Guindy National Park, Vandaloor Zoo and at Mahaballipuram Beach.
Various inhouse programmes/Cultural activities/Sports activities are also planned for the employees of BIS Today at BIS Southern Regional Office, according to a press release issued by H.Ajay Khanna, Deputy Director .
###
(Visitor Counter : 118
பாதுகாப்பு அமைச்சகம்
திராஸ்  வரை கார்கில் போர் நினைவுதின சைக்கிள் பேரணி புதுதில்லியிருந்து கொடியசைத்து தொடங்கி வைப்பு
1999-ம் ஆண்டு பாகிஸ்தானுக்கு எதிரான கார்கில் போர் வெற்றியின் 23-ம் ஆண்டை நினைவுகூரும் விதமாகவும், 'சுதந்திரதின அமிர்தப் பெருவிழாவை'க் கொண்டாட்டத்தின் ஒருபகுதியாகவும், இந்திய ராணுவம், புதுதில்லியிருந்து திராஸ்  எல்லையிலுள்ள கார்கில் போர் நினைவுச் சின்னம் வரை மோட்டார் சைக்கிள் பேரணிக்கு ஏற்பாடு செய்துள்ளது. 18 ஜூலை 2022 அன்று, புதுதில்லியிலுள்ள போர் நினைவகத்திலிருந்து 30 பேர் கொண்ட சைக்கிள் பேரணியை, ராணுவத் துணைத்தளபதி லெப்டினன்ட் ஜெனரல் பி.எஸ்.ராஜூ கொடியசைத்து தொடங்கி வைத்தார்.
இந்த 30 பேர் குழுவினர், இந்திய ராணுவத்தின் வீரம், துணிச்சல், சாகசம் ஆகியவற்றை வெளிப்படுத்துவதன் மூலம் கார்கில் போர் வெற்றியை நினைவுப்படுத்தும் விதமாக ஹரியானா, பஞ்சாப், ஜம்மு & காஷ்மீர் மற்றும் லடாக் வழியாக செல்லும் மோட்டார் சைக்கிள் பேரணி, 26 ஜூலை 2022 அன்று திராஸிலுள்ளகார்கில் போர் நினைவுச் சின்னத்தில் நிறைவடையும். இரு குழுவினரா செல்லும் இவர்கள், ஜோஹிலா பாஸ் மற்றும் ரோஹ்தாங் பாஸ் ஆகிய பகுதிகள் வழியாக முறையே, 1400 கிலோ மீட்டர் மற்றும் 1700 கிலோ மீட்டர் தூரம் பயணம் செய்கிறது. கடினமான பாதைகள் வழியாக, உயரமான மலைப்பாதைகளில் மோட்டார் சைக்கிள் பேரணி குழுவினர் பயணம் செய்யவுள்ளனர். மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842310
பிரதமர் அலுவலகம்
சிஎஸ்ஐஆர் சொசைட்டி கூட்டத்திற்குப் பிரதமர் தலைமை தாங்கினார்
புதுதில்லியில் நடைபெற்ற சிஎஸ்ஐஆர் சொசைட்டி கூட்டத்திற்குப் பிரதமர் திரு நரேந்திர மோடி தலைமை தாங்கினார்.
சிஎஸ்ஐஆர் மேற்கொண்ட பணிகள் குறித்து பிரதமர் ஆய்வு செய்தார். இதுவரை மேற்கொள்ளப்பட்ட பணிகளைப் பாராட்டிய அவர், எதிர்காலத் திட்டங்களுக்கான தமது ஆலோசனைகளையும் வழங்கினார்.
மெய்நிகர் சோதனைக்கூடங்களை உருவாக்குவதன் அவசியத்தை வலியுறுத்திய பிரதமர், இதன்மூலம் நாட்டின் மூலைமுடுக்குகளில் உள்ள மாணவர்களிடம் அறிவியலைக் கொண்டு செல்ல முடியும் என்றார். அறிவியலை நோக்கி மாணவர்களை ஈர்க்க வேண்டியதும், அடுத்த தலைமுறையிடம் அறிவியல் ஆர்வத்தை மேலும் வலுப்படுத்துவதும், அவசியம் என்று அவர் கூறினார். உலகின் பல்வேறு பகுதிகளில் பணியாற்றும் இந்தியர்களின் ஆராய்ச்சி மற்றும் மேம்பாட்டுத் திட்டங்களில் ஒத்துழைப்பை விரிவுபடுத்த முயற்சி மேற்கொள்ள வேண்டும் என்றும் அவர் யோசனை தெரிவித்தார்.
இந்தியாவின் முன்னேற்றத்திற்கான தேவைகளை நிறைவேற்ற விஞ்ஞானிகள் பாடுபட வேண்டும் என்று கேட்டுக்கொண்ட அவர், வேளாண் பொருட்களுக்கு மதிப்புக்கூட்டுதல், தண்ணீர் சேமிப்பு ஆகியவற்றின் மூலம் இந்தியா எதிர்கொண்டுள்ள ஊட்டச்சத்துக்குறைபாடு போன்ற தற்கால சமூகப் பிரச்சினைகளைத் தீர்ப்பதில் சிஎஸ்ஐஆர் கவனம் செலுத்துவது அவசியம் என்றார்.
விஞ்ஞானிகள் கவனம் செலுத்த தேவையான சில சவால்களாக உருவெடுத்து வரும் புதுப்பிக்கவல்ல எரிசக்தி சேமிப்புக்கு 5ஜி, செயற்கை நுண்ணறிவு, குறைந்த செலவில் நீடித்து உழைக்கும் பேட்டரிகள் போன்றவற்றைப் பிரதமர் பட்டியலிட்டார். உலகத் தரம் வாய்ந்த பொருட்களை உருவாக்க நவீன அறிவியலையும், பாரம்பரிய அறிவையும் இணைக்க வேண்டியதன் தேவையையும் அவர் வலியுறுத்தினார். புதிய கண்டுபிடிப்புகளை வணிகமயமாக்குவதன் முக்கியத்துவம் குறித்தும் அவர் பேசினார்.
சாமானிய மக்களின் வாழ்க்கைத் தரத்தை மேம்படுத்தவதற்கு சிஎஸ்ஐஆர் அறிவியல் சமூகம், பாடுபட வேண்டும் என்று பிரதமர் அறிவுறுத்தினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.47 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1823586
சட்டம் மற்றும் நீதித்துறை அமைச்சகம்
நியாய விகாஸ் இணையதளம்
இஸ்ரோவின் தேசிய தொலையுணர்வு மையத்தின் தொழில்நுட்ப உதவியுடன் நீதிமன்ற அரங்குகள் மற்றும் குடியிருப்பு அலகுகளில் பணிகள் குறித்த முன்னேற்றம் தொடர்பான தரவுகளை சேகரிக்க நியாய விகாஸ் இணையதள கண்காணிப்பு அமைப்பு உருவாக்கப்பட்டுள்ளது.
இவை தொடர்பான கட்டுமான திட்டங்களை கண்காணிக்க, 'நியாய விகாஸ்' என்ற இணையதளம் மற்றும் மொபைல் செயலி உருவாக்கப்பட்டுள்ளது. நடைபெறும் பணிகள் மற்றும் முடிக்கப்பட்ட திட்டங்கள் தொடர்பான தரவுகள் மற்றும் தகவல்களை உள்ளிடவும் பதிவேற்றவும் மாநில அரசுகள் மாநில அளவில் ஒருங்கிணைப்பு அதிகாரிகளையும், நில அளவையாளர்கள் மற்றும் நடுவர்களை நியமித்துள்ளன. நியாய விகாஸ் மொபைல் செயலியைப் பயன்படுத்தி நீதித்துறை உள்கட்டமைப்பு திட்டங்கள் சிறப்பாக கண்காணிக்கப்படுகிறது.
30.06.2023 நிலவரப்படி, 7,410 நீதிமன்ற அரங்குகள்  மற்றும் 7,287 குடியிருப்பு அலகுகள்  தொடர்பான விவரங்கள் இணையதளத்தில் பதிவேற்றம் செய்யப்பட்டுள்ளன.
இத்தகவலை மத்திய சட்டம் மற்றும் நீதித்துறை அமைச்சர் அர்ஜூன் ராம் மேக்வால் மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
ரெயில்வே அமைச்சகம்
டீசல் என்ஜின் மூலம் இயக்கப்படும் ரயில்களில் கூடுதல் கட்டணம் விதிக்கப்படுவது பற்றிய விளக்கம்
டீசல் என்ஜின் மூலம் இயக்கப்படும் ரயில்களுக்கு இந்திய ரயில்வே கூடுதல் கட்டணம் விதிக்கப் போகிறதா என்று சில ஊடகங்கள் கேள்வி எழுப்பி வருகின்றன.
அத்தகைய திட்டம் எதுவும் இல்லை என்றும், அடிப்படை ஆதாரமற்ற செய்திகள் இவை என்றும் இந்திய ரயில்வே விளக்கமளித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816806
---
(Visitor Counter : 94
தேர்தல் ஆணையம்
ஆந்திரப்பிரதேச மேலவைக்கான இடைத்தேர்தல் – ஜூலை 6-ம் தேதி வாக்குப்பதிவு
ஆந்திரப்பிரதேச மேலவையில் காலியாக உள்ள உறுப்பினர் பதவிக்கான இடைத்தேர்தல் நடைபெற உள்ளது. மேலவை உறுப்பினராக இருந்த திரு டோக்கா மனிக்கியா வரப்பிரசாத் இந்த ஆண்டு மார்ச் 9-ம் தேதி பதவி விலகியதையடுத்து, அந்த காலியிடத்திற்கான இடைத்தேர்தல் அறிவிப்பை தேர்தல் ஆணையம் வெளியிட்டுள்ளது.
தேர்தல் குறிப்பாணை இம்மாதம் 18-ம் தேதி வெளியிடப்படும் என்றும், வேட்பு மனுக்களை தாக்கல் செய்வதற்கான கடைசி நாள் இம்மாதம் 25 என்றும், வாக்குப்பதிவு ஜூலை 6-ம் தேதி நடைபெறும் என்றும், வாக்கு எண்ணிக்கை ஜூலை 6 அன்று மாலை ஐந்து மணிக்கு நடைபெறும் என்றும் தேர்தல் ஆணையம் தெரிவித்துள்ளது.
----
(Visitor Counter : 173
மனித வள மேம்பாட்டு அமைச்சகம்
நானோ தொழில்நுட்பம் மற்றும் இந்திய அறிவுசார் அமைப்புக்கான மையங்களை ஐஐடி கவுகாத்தியில் திரு தர்மேந்திர ப்ரதான் திறந்து வைத்தார்
ஐஐடி கவுகாத்திக்கு இன்று சென்ற மத்திய கல்வி, திறன் மேம்பாடு மற்றும் தொழில்முனைதல் அமைச்சர் திரு தர்மேந்திர ப்ரதான், நானோ தொழில்நுட்பத்திற்கான அதிநவீன மையம் , இந்திய அறிவுசார் அமைப்புக்கான மையம்  மற்றும் இரண்டு தங்கும் விடுதிகளை திறந்து வைத்தார்.
தேசிய கல்வி கொள்கை 2020-ஐ செயல்படுத்தல் குறித்த புத்தகத்தையும் அவர் வெளியிட்டார். அஸ்ஸாம் கல்வி அமைச்சர் டாக்டர் ரனோஜ் மற்றும் நாடாளுமன்ற உறுப்பினர் திருமதி ராணி ஓஜா ஆகியோர் உடனிருந்தனர்.
நிகழ்ச்சியில் பேசிய திரு பிரதான், பல்வேறு சர்வதேச மற்றும் தேசிய தரவரிசை அமைப்புகளில் சிறந்த இடங்களை எட்டியதற்காக ஐஐடி கவுகாத்தியை பாராட்டினார், மேலும், ஆராய்ச்சி மற்றும் கல்விக்கான சூழலியல் அமைப்பை உருவாக்கி வடகிழக்கு பிராந்தியத்தின் ஒட்டுமொத்த வளர்ச்சியில் கவனம் செலுத்தும் ஐஐடி கவுகாத்தியின் முயற்சிகளைப் பாராட்டினார்.
பேரிடர் மேலாண்மை, பல்லுயிர் அடிப்படையிலான ஆராய்ச்சி, பசுமை எரிசக்தி மேம்பாடு, அறிவு சார்ந்த பொருளாதாரத்தை வலுப்படுத்துதல் மற்றும் மாணவர்களிடையே தொழில் முனைதல் முன்னேற்றம் போன்ற துறைகளில் ஐஐடி கவுகாத்தி முக்கியப் பங்காற்ற வேண்டும் என்று அவர் கூறினார்.
தீர்வை மையமாகக் கொண்ட கண்டுபிடிப்புகளின் துடிப்பான சூழலியலை உருவாக்குவதற்காக தொழில்நுட்பம் மற்றும் அறிவை ஒருங்கிணைக்க இந்நிறுவனத்துடன் தொடர்புடைய மாணவர்கள் மற்றும் ஆசிரியர்களுக்கு அவர் அழைப்பு விடுத்தார்.
ஒன்றோடொன்று இணைக்கப்பட்ட உலகின் இந்த சகாப்தத்தில், பல்துறை ஆராய்ச்சி மற்றும் மேம்பாட்டிற்கு ஐஐடி கவுகாத்தியில் உள்ள நானோ தொழில்நுட்பத்திற்கான மையம் வழிவகுக்கும் என்று அவர் கூறினார்.
2020-ம் ஆண்டு பிரதமர் திரு நரேந்திர மோடி தமது பட்டமளிப்பு விழா உரையில் இந்திய அறிவுசார் அமைப்புக்கான மையத்தை அமைக்க கவுகாத்தி ஐஐடி-க்கு பரிந்துரைத்ததாக அவர் மேலும் கூறினார். பழங்கால மற்றும் பாரம்பரிய இந்திய அறிவைப் பாதுகாக்கவும், ஆவணப்படுத்தவும், பகிர்ந்து கொள்ளவும் விரைவாக இது நிறுவப்பட்டுள்ளது என்று அவர் தனது மகிழ்ச்சியைத் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1773699